KSC pārbaudes sacensības tāllēkšanā un trīssoļlēkšanā

**NOLIKUMS**

1. **MĒRĶI UN UZDEVUMI**
	1. Iepazīstināt ar tāllēkšanas un trīssoļlēkšanas sacensībām Kokneses vieglatlētikas grupu audzēkņus.
	2. Pārbaudīt audzēkņu prasmes horizontālajās disciplīnās mācību gada pirmajā pusē.
	3. Noskaidrot sacensību uzvarētājus.
2. **SACENSĪBU VIETA UN LAIKS**

Sacensības notiek Kokneses sporta centra stadionā 2025.gada 26.septembrī plkst. 13:30.

1. **DALĪBNIEKI**

Sacensības ir slēgtas, tajās piedalās Kokneses vieglatlētikas grupu U12 un U10 vecuma sportisti. Vecuma grupas:

U12 – 2014. un 2015. dz.g. zēni un meitenes - sacensības pēc divcīņas principa (skaita kopā iegūtās vietas tālumā un trīssolī)

U10 – 2016. un 2017.dz.g. zēņi un meitenes - tāllēkšana

Katram dalībniekam katrā disciplīnā 4 mēģinājumi bez fināliem. U12 grupai sacensību sākums plkst 13:30, U10 grupai plkst. 15:00.

1. **PIETEIKŠANĀS UN FINANSIĀLIE NOTEIKUMI**

Dalībnieki piesakās sacensībām starta vietā pirms sacensībām. Sacensībās nav dalības maksas.

1. **SACENSĪBU DISCIPLĪNAS UN UZVARĒTĀJU NOTEIKŠANA**

Sacensības norisināsies šādās disciplīnās: **tāllēkšana un trīssoļlēkšana**. Sacensības notiek atbilstoši vieglatlētikas sacensību noteikumiem.

1. **APBALVOŠANA**

Sacensību uzvarētājus apbalvo ar treneru sarūpētām balvām.

1. **SACENSĪBU VADĪBA**

Sacensības organizē Kokneses vieglatlētikas grupu treneri sadarbībā ar Kokneses sporta centru. Galvenais tiesnesis – Ilmārs Kalniņš.

1. **TIESNEŠI**

Sacensības tiesā organizatoru nozīmēti tiesneši, sacensības protokolē organizatoru nozīmēti sekretāri.

1. **CITI NOTEIKUMI**

Sacensību organizatori un tiesneši garantē godīgu un precīzu sacensību izvešanas kārtību un to prasīs arī no sacensību dalībniekiem. Katrs dalībnieks atbild par savu atbilstību sacensību nolikumam. Dalībnieks ar savu parakstu pieteikumā apliecina veselības stāvokļa atbilstību izvēlētajai slodzei.

1. **PRIVĀTUMS**

Piesakoties sacensībām, jūs piekrītat, ka jūsu personas dati (vārds, uzvārds, vecums) un jūsu sniegums un rezultāti var tikt izmantoti sacensību atspoguļošanai, kā arī sacensības var tikt fotografētas un/vai filmētas un iegūtie foto/video materiāli var būt publiski pieejami sabiedrības informēšanai par sacensību norisi.